ຄູ່ແຂ່ງ ທ່ານ Ahmadinejad ມີຄະແນນນຳໜ້າ 
ພວກທີ່ເປັນຄູ່ແຂ່ງ ຂອງປະທານາທິບໍດີ Ahmadinejad ມີຄະແນນນຳໜ້າ ໃນການນັບບັດຄະແນນສຽງຂັ້ນຕົ້ນ
ຜົນການນັບຄະແນນສຽງເປັນບາງສ່ວນ ໃນການເລືອກຕັ້ງສະພາແຫ່ງຊາດຂອງອີຣ່ານສະ ແດງໃຫ້ເຫັນວ່າ ພວກສະໜັບສະໜຸນທີ່ຈົງຮັກພັກດີຕໍ່ຜູ້ນຳສູງສຸດຂອງອີຣ່ານ Ayatollah Khamenei ມີຄະແນນສຽງນຳໜ້າ ຜົນການນັບຄະແນນສຽງຂັ້ນຕົ້ນ ຈາກຫົວເມືອງໃນແຂວງຕ່າງໆ ໃນວັນເສົາມື້ນີ້ສະແດງໃຫ້ ເຫັນວ່າ ພວກນິຍົມແນວທາງເດີມທີ່ເປັນຄູ່ແຂ່ງຂອງປະທານາທິບໍດີ Mahmoud Ahmadi- nejad ຊະນະບ່ອນນັ່ງຢູ່ໃນຫຼາຍໆເຂດເລືອກຕັ້ງໃນທົ່ວປະເທດ ສື່ມວນຊົນຂອງທາງການອີຣ່ານກະປະມານວ່າ ຫຼາຍກວ່າ 65% ຂອງບັນດາຜູ້ມີສິດປ່ອນ ບັດໃນອີຣ່ານ 48 ລ້ານຄົນ ໄດ້ພາກັນໄປໃຊ້ສິດໃຊ້ສຽງ ການເລືອກຕັ້ງທີ່ວ່ານີ້ຈະບໍ່ມີການປ່ຽນແປງຫຍັງຫຼາຍຕໍ່ນະໂຍບາຍການຕ່າງປະເທດຫຼືນະໂຍ ບາຍນິວເຄລຍຂອງອີຣ່ານແຕ່ຈະເສີມຂະຫຍາຍທ່າທີຂອງ Ayatollah Khamenei ກ່ອນ ການເລືອກຕັ້ງປະທານາທິບໍດີໃນປີໜ້າ ການປ່ອນບັດດັ່ງກ່າວມີການເບິ່ງກັນວ່າ ເປັນການທົດສອບໃນຂອບເຂດທີ່ຈຳ ກັດກ່ຽວກັບ ບັນຍາກາດທາງການເມືອງໃນອີຣ່ານຂະນະທີ່ພັກຝ່າຍຄ້ານທີ່ສຳຄັນຢູ່ໃນອີຣ່ານແລະບັນດາ ກຸ່ມປະຕິຮູບຕ່າງໆ ໄດ້ພາກັນບອຍຄອດ ບໍ່ເຂົ້າຮ່ວມການເລືອກຕັ້ງໃນມື້ວັນສຸກວານນີ້ ຊຶ່ງ ເປັນການເລືອກຕັ້ງເທື່ອທຳອິດ ນັບແຕ່ໄດ້ມີການເລືອກຕັ້ງປະທານາທິບໍດີທີ່ເປັນບັນຫາຖົກ ຖຽງໂຕ້ແຍ້ງໃນປີ 2009 ເປັນທີ່ຄາດກັນວ່າຜົນການນັບຄະແນນສຽງຂັ້ນສຸດທ້າຍຈະຮູ້ກັນ ໃນຕົ້ນອາທິດຈະມານີ້